Άγριο μοσχολέμονο

Το άγριο μοσχολέμονο ή Zanthoxylum fagara είναι ένα είδος ανθοφόρου φυτούΤο ανθοφόρα φυτά, επίσης γνωστά και ως αγγειόσπερμα ή Μαγνολιόφυτα (Magnoliophyta), είναι η πιο ποικιλόμορφη ομάδα φυτών στη γη. Τα αγγειόσπερμα είναι σποροπαραγωγικά φυτά όπως τα γυμνόσπερμα και μπορούν να διακριθούν από τα γυμνόσπερμα από χαρακτηριστικά που συμπεριλαμβάνουν τα λουλούδια, τα ενδοσπέρμια εντός των σπόρων και την παραγωγή καρπών που περιέχουν τους σπόρους. Ετυμολογικά, «αγγειόσπερμο» σημαίνει το φυτό το οποίο παράγει σπόρους εντός ενός περιβλήματος, εν ολίγοις, ένα φυτό καρποφορίας. στην οικογένεια των Ρυτοειδών (Rutaceae), δηλ. στην οικογένεια του απήγανου και των εσπεριδοειδών, που είναι εγγενές στη νότια Φλόριντα και το Τέξας στις Ηνωμένες Πολιτείες, το Μεξικό, την Κεντρική Αμερική, την Καραϊβική, αλλά και τη Νότια Αμερική έως περίπου το γεωγραφικό πλάτος της Παραγουάης.

Άλλες κοινές ονομασίες στις χώρες όπου φύεται είναι άγριο λάιμ, κολίμα (colima), ούνια δε γκάτο (uña de gato - νύχι της γάτας) και κορριόσα (corriosa - ευλύγιστη). 

Περιγραφή
Είναι ένας εξαπλούμενος θάμνος ή μικρό δέντρο που φτάνει σε ύψος έως και 7 μέτρα. Ο κορμός του είναι γενικά τραχύς με γκρι φλοιό και φτάνει σε διάμετρο περίπου τα 0,25 μέτρα. Τα ακανόνιστου σχήματος κλαδιά του περιέχουν κυρτά αγκάθια με πτεροειδή φύλλαΠτεροειδές (φύλλωμα) είναι η διάταξη των σαν φτερό ή πολυ-διαιρούμενων χαρακτηριστικών που προκύπτουν στις δύο πλευρές του φύλλου, από ένα κοινό άξονα. των 5 εκατοστών (2,0 ίντσες).

Τα φύλλα και ο φλοιός μπορούν να συνθλιβούν για την παρασκευή ενός καρυκεύματος με πικρή γεύση και ένα μεγάλο μέρος του δέντρου μυρίζει παρόμοια με τα εσπεριδοειδή.

Το άγριο μοσχολέμονο έχει υψηλή ανοχή στην ξηρασία και αναπτύσσεται καλύτερα σε πλήρη ήλιο, αλλά μπορεί επίσης να επιβιώσει ως θάμνος στην παρεδαφιαία βλάστηση (ή υποβλάστηση) του δάσους.Η κάθετη δομή του δάσους, από το έδαφος μέχρι την κορυφή των πιο ψηλών δέντρων του δάσους, οργανώνεται σε ορόφους βλάστησης:

 τον όροφο των βρύων και των μανιταριών,
 τον όροφο των ποών και των γράστεων, δηλαδή, των χορτωδών φυτών,
 τον όροφο των θάμνων (παρεδαφιαία βλάστηση ή υποβλάστηση) (understory),
 τον υπο-όροφο των δέντρων και
 τον όροφο των δέντρων (canopy).

Οι δύο πρώτοι όροφοι αποτελούν την παρεδαφιαία βλάστηση ή υποβλάστηση. Το δάσος αναπτύσσεται κατά ένα μέρος στο έδαφος και κατά ένα άλλο πάνω από το έδαφος (υπέργεια ανάπτυξη). Τα όρια του δάσους στο έδαφος καθορίζονται από το βάθος στο οποίο φθάνουν οι ρίζες των φυτών, ενώ, αυτά της ατμόσφαιρας καθορίζονται από το ύψος των ψηλότερων δέντρων.

Αποτελεί σημαντική πηγή τροφής και μέσο κάλυψης για τη γηγενή άγρια ζωή. Τα φύλλα του φιλοξενούν προνύμφες πολλών ειδών πεταλούδας, όπως της Papilio cresphontes.

Δείτε επίσης
 Μοσχολέμονο
 Περσικό μοσχολέμονο
 Μαύρο μοσχολέμονο
 Αυστραλιανό λάιμ

 Σημειώσεις 

 Παραπομπές 

Εξωτερικοί σύνδεσμοι (στα Αγγλικά)


Κατηγορία:Ρυτοειδή
Κατηγορία:Δέντρα
Κατηγορία:Χλωρίδα της Βόρειας Αμερικής
Κατηγορία:Χλωρίδα της Καραϊβικής
Κατηγορία:Χλωρίδα της Κεντρικής Αμερικής
Κατηγορία:Χλωρίδα της Νότιας Αμερικής